પાટણ શહેરમાં છેલ્લા ઘણા સમયથી જાહેર માર્ગો પર તેમજ અંતરીયાળ માર્ગો પર રખડતા ઢોરોને લઈને વાહન ચાલકો તેમજ રાહદારીઓને ભારે મુશ્કેલીનો સામનો કરવાનો વારો આવ્યો છે તો સાથે સાથે રખડતા ઢોરો દ્વારા રાહદારીઓને ઈજા પહોંચાડવાના પણ અનેક કિસ્સાઓ પ્રકાશમાં આવવા પામ્યા છે ત્યારે આજે વહેલી સવારે કાજીવાડા વિસ્તારમાં આખલા અને ગાયો ઝઘડતી હોઈ અને બાજુમાંથી જ મહેબુબભાઈ કાસમભાઈ શેખ ઉ. વર્ષ. ૪પ જેઓ પસાર થતા ઝઘડતા આખલાએ મહેબુબભાઈના ગળાના ભાગે શિંગડું મારી અને છાતીના ભાગે પણ ઈજાઓ પહોંચાડતા તેઓ લોહીલુહાણ હાલતમાં ઢળી પડયા હતા.